ભારતીય ક્રિકેટને અત્યારસુધી પ્રસન્ના , બિશન સિંહ બેદી , અનિલ કુંબલે અને હરભજન સિંહ જેવા અનેક દિગ્ગજ સ્પિનર મળ્યા પરંતુ આ વખતે કંઇક અનોખું થવાનું છે . ભારતીય ક્રિકેટને એક એવો બોલર મળી શકે છે , જેના વિશે કદાચ કોઇએ પહેલા વિચાર્યું હશે . રવિવારે રાત્રે ચેમ્પિયન્સ લીગ ટી20માં કોલકતા નાઇટ રાઇડર્સ અને લાહોર લાયન્સ વચ્ચે રમાયેી મેચમાં તેની ઝલક જોવા મળી . અમે વાત કરી રહ્યાં છીએ કોલકતા નાઇટ રાઇડર્સ તરફથી રમી રહેલા 19 વર્ષીય કુલદીપ યાદવની . ઉત્તર પ્રદેશના કાનપુરમાં જન્મેલો આ બોલર કોઇ સામાન્ય અથવા એક સારો સ્પિનર્સ જ નથી , તે અદ્ભૂત અથવા સૌથી અલગ છે . રવિવારે રાત્રે ચેમ્પિયન્સ લીગની મેચમાં તેણે ચાર ઓવરમાં 21 રન આપીને એક વિકેટ લીધી અને આ વિકેટ હતી લાહોર લાયન્સના સુકાની અને પાકિસ્તાન ક્રિકેટના દિગ્ગજ ઓલરાઉન્ડર મોહમ્મદ હાફિઝની . જે સ્પિન રમનારા શ્રેષ્ઠ બેટ્સમેનોમાનો એક હોવા છતાં કુલદીપની બોલને સરખી રીતે સમજી શક્યો નહીં અને કેચ આઉટ થઇ ગયો . વધુ વાંચવા તસવીરો પર ક્લિક કરો .